War. War never changes. Med den ikoniske sætning søsættes Fallout 4 - og det er en sætning, der mere end nogensinde passer på den postapokalyptiske spilserie.

Fallout-serien fik nyt liv, da Bethesda fik fat i licensen, og med den begik Fallout 3. Fallout 3 tog skridtet fra 2D til 3D, og pressede det postapokalyptiske univers med humor, rollespilselementer og udforskning, ned i et first person shooter-design, der stadig bibeholdt visse strategiske, turbaserede elementer. Det var bestemt ikke det samme, men genkendeligt nok til at puste liv i fanbasen og skabe en stor succes. Fallout: New Vegas fulgte, denne gang fra Obsidian Entertainment, der blev stiftet af nøglepersoner fra den oprindelige Fallout-udvikler, og selvfølgelig Fallout 4.

Film:

Fallout 4 starter i 2077, lige inden de første bomber falder, og skaber den radioaktive ødemark, som vi kender fra spillene. Ved et lykketræf har du og din familie lige akkurat fået tildelt en plads i den lokale Vault 111 i Boston - et high-tech beskyttelseskompleks, der er bygget til at huse adskillige familier og modstå atombomber, kommunistisk invasion og meget andet. Da de første sirener lyder, går der kun få minutter før I er i sikkerhed langt under jorden, bag adskillige meter beton og stål, mens livet på overfladen bliver visket væk af adskillige megatons ødelæggelsesvåben, der detoneres oppe på overfladen.

Men som det er med alle Vaults i Fallout-universet, så er Vault 111’s primære formål ikke at være et tilflugtssted, men er en del af et eksperiment, der skal redegøre for hvordan en pludselig nedfrysning har indflydelse på den menneskelige krop og psyke. 200 år efter træder du ud af din kapsel, og ud i resterne af Vault 111. Alle omkring dig er døde, og det eneste du erindrer er et kort glimt af en mand, der slår din ægtefælle ihjel og bortfører din søn. Foran dig ligger en helt ny og ukendt verden, forvredet af atomkrig, lovløshed og mange andre ubehageligheder.

Film:

Det nye under solen er muligheden for at bygge egne baser. Overalt i ødemarken er der små lejre af sejlivede bosættere, og disse kan udbygges med butikker, forsvar, marker, læ og meget andet. Systemet er ret fleksibelt, og du kan både bygge dine egne improviserede huse eller vælge nogle allerede færdigbyggede modeller. Er du til det mere avancerede, er der mulighed for lege med kontakter og relæer, præcis som i som fx. Terraria og Minecraft. Der er mulighed for at lave forsyningslinier mellem de forskellige bosættelser, og af og til skal de også forsvares mod monstre eller røvere. Oven i redebyggeriet, kan du også bygge og modificere dine våben, og rustning/kropspanser har fået samme overhaling.

Galleri - brug pilene til at navigere og forstørre:

Måden power-armour håndteres på, er også ændret. I stedet for bare at være et sæt ret så vilde overtræksbukser, er power-armour nu kommet et skridt tættere på at være et køretøj. I Fallout 4 kører en power-armor nemlig på fusion cores, en relativ sjælden energikilde. Hvis du konstant løber rundt i dine ustyrlige teknobukser, brænder du stille og roligt fusion cores af, så der er tidspunkter, hvor du bør parkere dem i garagen, og kravle i noget lidt mere komfortabelt.

Side 1 af 2 – fortsætter på næste side...